钦定古今图书集成/明伦汇编/官常典/第627卷 > 尤承绶
## 钦定古今图书集成/明伦汇编/官常典/第627卷 > 尤承绶

按《辰州府志》：“承绶，号瞻晓。生岐嶷，性颖异，恩选入太
学，中顺天副榜，授南雄推官。治狱平允，增秩郡事，海
邦驯服。时年七十乃致政，郡人攀辕卧驾。后祀名宦，
有司李活人功亿万之颂。及归时，与分守樊致虚先
生讲学，复与太守王孚明修学建塔。居乡十馀载，叠
饮大宾。一日黎明起曰：‘此归真时，栉盥冠带，令子若’”
孙列香案南向谢恩，北向拜祖。礼毕，更衣正席端坐。
遗命止行“家礼”，勿用追修，饮爵者三，俄然而逝。卒年
八十三。原祀“乡贤。”